ብምኽንያት መቕጻዕቲ ኣብቲ ኣንጻር ሳውዝሃምፕተን ዝካየድ ጸወታ ክሳተፍ ዘይካኣለ ተጻዋታይ ኣርሰናል መን ይባሃል?
= ኣርሰናል ሎሚ ኣብ ዝካየድ ግጥም ፕሪመር ሊግ እንግሊዝ ኣንጻር ሳውዝሃምፕተን ሕጽረት ኣጥቃዕቲ ከጋጥማ ከምዝኽእል ተሓቢሩ። ኣሰልጣኒ ኣርሰን ቨንገር፡ ንኦሊቨር ጅሩድ ብመቕጻዕቲ ንዳኒ ወልበክ ድማ ብሰንኪ ምጭብባጥ ጭዋዳ ኣብዚ ግጥም ከምዝኸስሮም ይግለጽ ኣሎ። በዚ ድማ እቲ ፈረንሳዊ ዓላሚ ኣብ ቅዲ ኣሰላልፋኡ ለውጢ ክገብር ከምዝግደድ ይሕበር።

= ኣሰልጣኒ ሊቨርፑል - ሮጀርስ፡ 21 ዓመት ንዝዕድሚኡ ኣጥቃዒ ቪያሪያል ሉቺያኖ ቪቶ ዘለዎ ኣድናቖት ገሊጹ። ‘ንኡስ ኣጕዌሮ’ እናተባህለ ይጽዋዕ ዘሎ ተጻዋታይ፡ ኣስታት 15 ሚልዮን ፓውንድ ተተሚኑ ኣሎ።

= ኣከፋፋሊ ክለብ ማን ሲቲ ዴቪድ ሲልቫ፡ ክለቡ ምስ ኣብ ታሕቲ ደረጃ ፕሪመር ሊግ እንግሊዝ እተካይዶ ግጥም ኣዝዩ ከምዘሻቕሎ ገሊጹ። ንሱ፡ “ምስ ዓበይቲ ክለባት ዝካየድ ግጥም ይፎኽሰኒ” ክብል ድማ ተዛሪቡ።
ኦሊቨር ጅሩድ